అపరాజిత మొహంతి

అపరాజిత మొహంతి''' (జననం 1965 మే 15) భారతీయ నటి, ఆమె ప్రధానంగా ఒడియా ఫిల్మ్ ఇండస్ట్రీలో పనిచేస్తుంది. ఆమె 1980లో సీతా లబకుశతో తన కెరీర్‌ను ప్రారంభించింది. పెద్ద స్క్రీన్‌తో పాటు కొన్ని ఒడియా టెలివిజన్ సీరియల్స్‌లో ఆమె వివిధ పాత్రలు పోషించింది.

2018లో, ఆమె భారతీయ జనతా పార్టీలో చేరి, 2019 అసెంబ్లీ ఎన్నికల్లో భువనేశ్వర్ నార్త్ శాసనసభ నియోజకవర్గం ఎమ్మెల్యే పదవికి పోటీచేసింది.

 ప్రారంభ జీవితం 
ఆమె ఒడిశాలోని కరంజియాలో అబ్దుల్ అజీజ్ ఖాన్, హరప్రియా రే దంపతులకు జన్మించింది. ఆమె మేనమామ రాజ్‌కిషోర్ రే ఒడిశాలో ప్రముఖ సాహితీవేత్త. ఆమె 1987లో ఒడియా నటుడు ఉత్తమ్ మొహంతీని వివాహం చేసుకుంది. ఆమె కుమారుడు బాబుషన్ మొహంతి కూడా ఒడియా చలనచిత్ర పరిశ్రమలో నటుడు, గాయకుడు కూడా. ఉత్తమ్ మొహంతి 2025 ఫిబ్రవరి 27న 66 సంవత్సరాల వయసులో న్యూఢిల్లీలో మరణించాడు.

 కెరీర్ 
ఆమె 1980లో ఉత్తమ్ మొహంతితో కలిసి సీతా లబకుశతో ఆలీవుడ్‌లోకి అడుగుపెట్టింది. ఆమె 70కి పైగా ఒడియా చిత్రాలలో వివిధ పాత్రల్లో నటించింది. అంతే కాకుండా, ఆమె వివిధ ఒడియా డైలీ సోప్స్ లలో కూడా నటిస్తోంది.

 అవార్డులు 

 2006: ఈటీవీ ప్రియా ఒడియా
 1989: ఉత్తమ నటి ఒడిశా రాష్ట్ర చలనచిత్ర అవార్డులు (శాస్తీ)
 1988: ఉత్తమ నటి ఒడిశా రాష్ట్ర చలనచిత్ర అవార్డులు (జహకు రాఖీబే అనంత)
 1987: ఉత్తమ నటి ఒడిశా రాష్ట్ర చలనచిత్ర అవార్డులు (తుండా బైదా)
 1982: ఉత్తమ నటి ఒడిశా రాష్ట్ర చలనచిత్ర అవార్డులు (ఫూలా చందన్) 
 1993: ఉత్తమ నటి ఒడిశా రాష్ట్ర చలనచిత్ర అవార్డులు (ఆశా) 

 మూలాలు 

వర్గం:ఒడియా సినిమా నటీమణులు
వర్గం:భారతీయ సినిమా నటీమణులు
వర్గం:1965 జననాలు